
  PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	                                 Bucureşti, 11 martie 2014

                                 Pl-x 34/2014


AVIZ

asupra

propunerii legislative pentru modificarea Ordonanţei de Urgenţă a Guvernului privind modificarea şi completarea Legii educaţiei naţionale nr.1 şi pentru luarea unor măsuri în domeniul învăţământului
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea Ordonanţei de Urgenţă a Guvernului privind modificarea şi completarea Legii educaţiei naţionale nr.1 şi pentru luarea unor măsuri în domeniul învăţământului, trimisă cu adresa nr. Pl-x 34 din 3 martie 2014, înregistrată cu nr.4c-11/195 din 3 martie 2014.
Camera Deputaţilor este primă Cameră sesizată, conform dispoziţiilor art. 75 alin.(1) din Constituţia României, republicată şi ale art.92 alin.(8) pct.2 din Regulamentul Camerei Deputaţilor, republicat.

Iniţiativa legislativă are ca obiect de reglementare modificarea alineatului (2) al articolului 206 din Legea educaţiei naţionale nr. 1/2011, în sensul eliminării obligaţiei instituţiilor de învăţământ superior de stat de a vira 5% din contravaloarea taxelor plătite de studenţii străini, către Ministerul Educaţiei Naţionale.

Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a dezbătut iniţiativa legislativă în şedinţa din 11 martie 2014.

Membrii Comisiei au examinat propunerea legislativă supusă avizării, expunerea de motive, avizul nefavorabil al Consiliului Economic şi Social, transmis cu adresa nr.380 din 20 februarie 2014 şi avizul favorabil, cu observaţii şi propuneri al Consiliului Legislativ, transmis cu adresa nr.172 din 19 februarie 2014.

Guvernul României nu a transmis un punct de vedere referitor la această propunere legislativă, până la data dezbaterii iniţiativei legislative în Comisia juridică.

În urma dezbaterilor, Comisia juridică, de disciplină şi imunităţi a hotărât, cu majoritate de voturi, avizarea nefavorabilă a propunerii legislative întrucât iniţiatorul a încălcat prevederile art.62 din Legea nr.24/2000 privind normele de tehnică legislativă, care reglementează faptul că intervenţiile de modificare sau de completare se fac în actul de bază, care încorporează toate intervenţiile legislative anterioare. Iniţiatorul trebuia să propună modificarea Legii nr.1/2011 şi nu ordonanţa de urgenţă a Guvernului prin care a fost modificată legea.
În raport de obiectul şi conţinutul reglementării, propunerea legislativă face parte din categoria legilor organice, fiind incidente prevederile art.73 alin.(3) lit. n) din Constituţia României, republicată.

                
        PREŞEDINTE,                          
                  SECRETAR,

                        BOGDAN LIVIU CIUCĂ                         CĂTĂLIN THEODOR NICOLESCU

Consilier parlamentar,

Rodica Penescu
PAGE  
2

_1455450901.unknown

